תמונות סיני מצוייץ
אני אוהב/ת סיני מצוייץ
אם יש לכם או אתם אוהבים את סוג הכלב סיני מצוייץ שתפו את אהבתכם ותראו לכולם כמה הוא כלב מיוחד ואהוב.
גלית ואלט, מאלפת כלבים בכירה ומוסמכת ריכזה עבורכם טיפים חשובים לאילוף כלבים לפי סוג הכלב. היכנסו עכשיו ללמוד עוד אודות אילוף סיני מצוייץ
סיני מצוייץ הוא תעלומה - לא יודעים מה המקור שלו, מתי הוא הופיע ובנוסף לכל המראה שלו, הוא אחד המוזרים בעולם הכלבים. כלבים אלו הם דוגמא להתערבות האדם באבולוציה, כלבים קרחים הורבעו עם כלבות קרחות וכך לקחנו מוטציה ושימרנו אותה. סביר להניח שאם לא היינו מתערבים המוטציה לא הייתה ממשיכה כי היא לא דומיננטית, אבל התערבות האדם שמרה על המוטציה ואחד הכלבים המשעשעים ביותר נולד.
כלבים אלה מתאימים לבית עם ילדים, הם יכולים להיות גם כלבי לוויה לאנשים מבוגרים מפני שהם לא דורשים טיולים ארוכים.
סיני מצוייץ - מקור הגזע והיסטוריה
ככל הנראה המקור של כלבי סיני מצוייץ הגיע מאפריקה עם סוחרים, במהלך ההפלגות הארוכות היו הכלבים מסתובבים בספינה וצדים עכברים וחולדות. הספינות הגיעו לאסיה ואיתם כלבים שהתקבלו בברכה בסין ע"י האצולה. כלבים אלו שימשו כמחממים בימים הקרים, כשהיו נכנסים למיטה וחום גופם העלה את הטמפרטורה. במקרים רבים לאחר "השימוש", היה נאכל הכלב.
כלבים אלה גם הגיעו לדרום אמריקה ושימשו כמקור לכלב מקסיקני קרח ולמספר כלבים נוספים.
בעבר וגם היום, מי שהסתובב עם כלבים אלה היו עשירים ואצילים ומחירם של כלבים אלה יכול להיות גבוה.
סוג הכלב סיני מצוייץ שייך לקטגוריות:
סיני מצוייץ - נתונים ומאפיינים
כלב סיני מצוייץ מתחלק לשני סוגים: קרח עם פרווה רק ברגליים, בראש וציצית באוזניים.
והסוג השני – כלבים עם פרווה מלאה וארוכה בעלת מגע נעים.
מבנה הגוף ארוך, הרגלים קצרות והזנב ארוך, הפרווה ארוכה ומגיעה בשלל צבעים.
משקל:2-6 ק"ג
גובה: 28-33 ס"מ
אילוף כלבים - אילוף סיני מצוייץ
סיני מצוייץ הוא כלב לבית אוהב, הוא ישחק עם הילדים כל עוד הם יהיו עדינים אתו. חשוב להסביר לילדים ללטף אותו בעדינות בגלל שכל מגע חזק מידי עלול לפגוע לו בעור.
לכלבים אלה ייקח קצת זמן ללמוד את הפקודות הבסיסיות, עליכם להיות סבלנים איתם ובטח שלא לנסות לעבוד איתם בכוח.
כלבים אלה מתאימים מאוד לספורט כלבים ולמסלולי מכשולים אבל הם לא יסתדרו עם תרגלי משמעת מסובכים.
כשאתם מגדלים סיני מצוייץ אתם תקבלו גם אזעקה, כלבים אלה שומרים על הבעלים וינבחו ללא הפסקה אם מישהו ינסה להיכנס בלילה.
טיפוח כלבים - סיני מצוייץ
לכלבים הקרחים יש עור רגיש, אסור להוציא אותם בשעות בהן השמש חזקה וכשמוציאים אותם צריך למרוח להם קרם הגנה. במקרים בהם העור מגורה או אדום ונשללה מחלה, אפשר למרוח משחת קמומיל שתרגיע את העור. מקלחות אפשר לעשות פעם בחודש ומומלץ להשתמש בשמפו תינוקות.
את סוג הכלבים בעלי הפרווה הארוכה צריך להבריש בכל יום ולפני הקיץ צריך לקחת אותם למספרת הכלבים.
מחלות נפוצות וטיפול - כלב סיני מצוייץ
לכלבים אלה יש בעיות בשיניים והבעיה מחריפה עם השנים, בנוסף סובלים הכלבים ניוון רשתית ומאלרגיות שונות. הכלבים הקרחים סובלים גם מבעיות עור וצריך לדאוג להם בימים בהם יש קור או חום קיצוני.
סיני מצוייץ - אוכל, ציוד ומשחקים
סיני מצוייץ אוהב לשחק עם הבעלים והוא מעדיף לשחק בבית על השטיח הביתי. כלבים אלה אוהבים מאוד ללעוס, בחנויות הכלבים ישנם מוצרים מעצם דחוסה. הלעיסה חשובה מאוד גם לבריאות הכלב, השיניים אצל הסיני המצוייץ חלשות ולעיסת עצם דחוסה יכולה לחזק את השיניים והלסת.
ציונים עבור כלב סיני מצוייץ
גידול בדירה: 10 - חייב בית חם לא יכול לחיות בחצר.
ידידותי לילדים: 10 - ילדים אוהבים אותו רק צריך לשחק אתו בעדינות.
מתאים לאילוף: 8 - מתאים מאוד לספורט כלבים.
כלב שמירה: 10 - אזעקה על ארבע.
טיפול וטיפוח: 5 - דרושה השקעה.
(1) יש לי סיני מצויץ בן 7 חודשים למה הוא מפחד מכלבים אחרים גם אם הם קטנים ממנו ג. בובליצקי
כי החזקתם אותו בבית עד גיל חצי שנה ולא נתתם לו להכיר ולשחק עם כלבים אחרים. המצב רק ילך ויחמיר ללא טיפול מקצועי של מאלף.
(2) שלום רב,אנחנו ממש אבודים כבר עם הכלב שלנו,הוא אלרגי פשוט להכל,באופן קבוע יש לו עור אדום ומגורה עד פצעים,דלקות חוזרות באוזניים.אנחנו מאוד מקפידים על ביקורים אצל וטרינר עם כל בעיה,אך הן חוזרות...המון פעמים ניסינו לשנות לו מזון,שום דבר לא עובד לאורך זמן.אני ממש מיואשת כבר..הוא בן 6,גזעי,מחונך ומתוק,אבל בעיות הבריאות שלו מתישות אותנו מכל הבחינות..אולי יהיה לכם רעיון חדש לפתרון הבעיה.מודה לכם מראש,ויטה. ו. גור
לצערי הרב, בעיות עור הן לעתים קרובות בעלות אופי כרוני, ממליצה בכל זאת לתאם תור אצל וטרינר מומחה לבעיות עור, אולי יוכל לעזור.
(3) יש לי כלב סיני מצויץ בן 4 חודשים. קניתי אוכל מיוחד לגורים קטנים - היום אמרו לי שחשוב לתת לו גם סלט - עגבניות, מלפפונים וכו - האם זה נכון? אני לוקחת אותו לטיול בכדי שיעשה צרכיו - אבל הוא כל כך עסוק בלבדוק הכל ולריח - שבסוף מגיע הביתה ועושה על השטיח. ר. שביט
ישנם ירקות מסוימים שאפשר להאכיל בהם את הכלב אבל הדבר לא הכרחי ובכל מקרה מומלץ לברר מול הוטרינר. נושא הצרכים מחייב טיפול מהיר לפני שיהיה מאוחר מידי. מומלץ לקרוא את המאמר בנושא חינוך גורים ובמידת הצורך לתאם פגישת אילוף.